Exqrch/javanese-Komodo-pixelgpt huggingface dataset:
Dewi Fortuna Anwar miyos saking psangan Khaidir Anwa lan Wahidar ingkang asalipun saking Minangkabau
Bapakipun asalipun saking Lintau Buo, Tanah Datar, déné ibunipun asalipun saking VII Koto Talago, Lima Puluh Kota
Kekalih tiyang sepuhipun makarya dados akadhemisi lan ilmuwan
Bapakipun inggih salah satunggaling ahli sosiolinguistik lan naté mucal dados dhosèn dangunipun 20 taun ing Universitas London
Lan rayinipun, inggih punika Desi Anwar inggih salah satunggaling "presenter" pawartos ingkang kondhang
Dewi Fortuna Anwar, MA inggih punika minangka Deputi Babagan Ilmu Pengetahuan Sosial dan Kemanusiaan (IPSK) LIPI
Piyambakipun ugi naté njabat dados Direktur Kegiatan dan Penelitian wonten ing Habibie Center, Profesor Riset, lan dados anggota Dewan Penaséhat CIDES ("Center for Information and Development Studies")
Dr Anwar naté njabat dados Asisten Wakil Présidhèn Babagan Hubungan International (saking Mèi - Juli 1998) lan Asisten Mantri/Sekretaris Nagara Babagan Hubungan Luar Negeri (Agustus 1998 – November 1999), ing sadangunipun pamarentahanipun Habibie
Dr Anwar naté ugi dados Profesor tamu C.V
Asuma Sarutobi Asuma Sarutobi (猿飛アスマ, Sarutobi Asuma) inggih punika nama salah satunggaling karakter fiksi saking serial anime lan manga "Naruto"
Piyambakipun inggih punika pangarsa lan ugi guru ingkang mbimbing tim 10, mangarsani Shikamaru Nara, Choji Akimichi, lan Ino Yamanaka
piyambakipun tansah ngisep rokok lan biyasa nelasaken kalih bungkus rokok saben dintenipun, nanging ugi kadhang kala piyambakipun ngendhegaken pakulinan punika bilih wonten kadadosan utawi prakawis ingkang ngganggu penggalihipun
Wonten ing serial Naruto Shippuden, dipunmangertosi bilih Asuma inggih punika putra saking Hiruzen Sarutobi, lan ugi minangka pakdhé saking Konohamaru
Asuma naté dados satunggal saking 12 Ninja Penjaga Api, ninja-ninja ingkang kapilih lan kalatih sanget ingkang tugasipun anjagi pangarsa Pulau Api, sadèrèngipun pungkasanaipun mbalik malih ngabdi dados Jonin ing Konoha
Asuma asring nguwatiraken kondisi tim ingkang piyambakipun pangarsani, ingkang (kados dipunngendikakaken piyambakipun) kapérang saking "tukang mangan" (Choji), "tukang ngécé" (Ino), lan satunggal "tiyang ingkang males" (Shikamaru)
Asuma gadah sesambetan ingkang caket sanget kaliyan timipun nanging ugi piyambakipun rumaos bilih sipat-sipat tiyang punika ndamel titiyang punika awrat kanggé saged kerjasama kaliyan piyambakipun
Kanggé ngakali, Asuma asring "nyuap" utawi "ngapusi" timipun supados nglaksanakaken kados ingkang piyambakipn parentahaken
Minangka tuladha, piyambakipun asring mbujuk Choji nganggé janji panganan bilih Choji saged ngrampungaken pakaryanipun
Piyambakipun inggih naté maringaken semacam puzzle kanggé Shikamaru ingkang minangka pados pangertosan sepinten pinteripun kanggé gantos tes I.Q
sinerat, amargi piyambakipun mangertosi bilih Shikamaru boten badhé ndhèrèk tes I.Q
sinerat amargi sipatipun ingkang males
kasebat, piyambakipun mangertosi bilih Shikamaru inggih tiyang ingkang jenius kanthi I.Q
ingkang langkung saking 200
Asuma migunakaken "trench knives" kanggé tarung, ingkang piyambakipun dipunkiyataken kanggé chakranipun satemah sanjata kasebat langkung mbebayani bilih katandhingaken kaliyan sanjata biyasa
Wonten ing serial Naruto Shippuden, piyambakipun nedahaken kawegiganipun kanggé ndhawakaken sanjatanipun wau
Nalikanipun piyambakipun ndemonstrasikaken chakra elemen angin dhumateng Naruto Uzumaki, Asuma njelasaken bilih sanjata-berchakra gadahipun piyambakipun kiyat sanget saéngga saged kanggé ngremukaken watu ingkang atos
Kombinasi sanjata-berchakra kaliyan kawegigan taijutsu tingkat nginggil gadahipun piyambakipun ndadosaken Asuma minangka salah satunggaling petarung hebat ing Konoha
Kanthi sinedhem, Asuma dipuncariyosaken gadah sesambetan trena kaliyan Kurenai Yuhi
Kakalihipun asring katingal rumaket, lan pernyataan tokoh cariyos sanèsipun langkung ngiyataken bilih kakalihipun punika gadah sesambetan tresna
Nalikanipun Kakashi Hatake kepethuk kaliyan titiyang punika, Kakashi paring pitakenan menapa panjenengan kakalih saweg pacaran, Asuma ngrespon kanthi rikat lan nggantos topik wawan pangandikan
Wonten satunggal cariyos kilas-balik, Asuma dipuncariyosaken tumbas satunggal kembang kanggé satunggal tiyang ingkang boten dipunsebataken namanipun
Nalika Asuma tarung kaliyan Hidan, Kurenai dipuntedahaken kanthi cekak ing pinten-pinten pérangan, nggambaraken kekhawatiran Kurenai kaliyan piyambakipun
Boten antawis dangu, nalikanipun Kurenai saweg nyirami kembang, satunggal kelopak dhawah sinarengan sareng kaliyan tiwasipun Asuma wonten ing pertarungan
Nalikanipun Kurenai dipunparing pangertosan bilih Asuma punika sampun séda, piyambakipun katingal sedhih, lan salajengipun ndelehaken karangan bunga wonten ing upacara sedanipun Asuma
Sesambetan antawisipun punika boten dipuntedahaken kanthi cetha ing serial Naruto Shippuden, dipuntedahaken Kurenai ingkang saweg ngandhut mengandung putra kasilipun sesambetan kaliyan Asuma.
Anemoi Anemoi (Grikenlan: Ἄνεμοι) punika para déwa angin wonten ing mitologi Yunani ingkang dados lambang "mata angin" lan dipun"asosiasi"aken kaliyan manéka mangsa sarta kawontenan cuaca
Déwa-déwa mau asring dipungambaraken minangka angin utawi priyantun kakung ingkang gadhah swiwi utawi minangka turangga ing kandhang déwa Aiolos
Tiyang sepuhipun inggih punika Astraios lan Eos
Anggota Anemoi inggih punika Boreas, déwa angin lèr lan ingkang mbeta mangsa adhem ; Notos, déwa angin kidul lan sesambetan kaliyan pungkasan mangsa panas ugi wiwitan mangsa palastra ; Zerifos, déwa angin kilèn lan ingkang mbeta mangsa semi ; lan Euros déwa angin wétan lan wonten gegayutanipun kaliyan mangsa palastra
Ing antawisipun Anemoi, Euros punika satunggaling ingkang boten kasebutaken wonten ing "Theogonia" lan Himne Orfeus
Kajawi sekawan déwa utami punika, Anemoi ugi kapérang dados manéka déwa angin sanèsipun ingkang nglambangaken angin "barat laut", "timur laut", "tenggara", lan "barat daya"
Wonten ing mitologi Romawi, Anemoi kawéntar minangka Venti
Boreas (Grikenlan: Βορέας, Boréas) punika déwa angin lèr lan ingkang mbeta mangsa adhem
Boreas dipungambaraken minangka priyantun kakung ingkang gadhah janggut lan swiwi sarta ngginakaken jubah
Pausanias nyebat bilih Boreas gadhah sukuula sanajan wonten ing seni kuna sukunipun Boreas dipungambaraken minangka sukunipun manungsa
Boreas kaubungaken kaliyan turangga lan ugi naté éwah dados turangga lanang lan metengi kathah turangga wadon dumugi Boreas dados bapak saking kalih welas turangga
Turangga ingkang putra saged lumayu ing sabin tanpa midak tuwuhan ing sabin mau
Ing versi sanèsipun, Boreas metengi turangga wadon tanpa éwah dados turangga lanang
Tiyang Yunani kuna pitados bilih Boreas mapan wonten ing Trakia
Notos (Grikenlan: Νότος, Nótos) punika déwa angin kidul ingkang dipun"asosiasi"aken kaliha angin panas lan mangsa panas
Kajawi punika ugi dipunpitadosi ingkang mbeta badai nalika pungkasan mangsa panas lan mangsa palastra
Notos dipunajrihi awit dados ingkang ngrisak panen
Wonten ing mitologi Romawi, Notos kawentar mianngka "Auster", wujuding angin sirocco ingkang mbeta mega kandhel lan kabut
Euros (Grikenlan: Εύρος, Eúros) punika déwa angin wétan
Euros dipun"asosiasi"aken kaliyan mangsa palastra (mangsa palastra) lan jawah
Simbolipun punika vas ingkang kuwalik minangka lambang guyuran toya
Euros mapan wonten ing wétan, caket kaliyan astana Helios
Zefiros, utawi Zefir (Grikenlan: Ζέφυρος, Zéphuros) punika déwa angin kilèn
Zerifos dipun"asosiasi"aken kaliyan mangsa semi lan ugi dipunpitadosi mapan wonten gua ing Trakia.
Tisyri utawi Tishri (#ALIH‎ , "Tišre", "Tišri"; saking basa Akkadian "tašrītu" "permulaan", saking akar tèmbung "šurrû" "wiwit"; Inggris: Tishrei utawi Tishri) ing Kalender Yahudi inggih punika wulan kaping 1 kanggé pènanggalan umum utawip emerintahan lan wulan kaping 7 kanggé pananggalan agami (ingkang dipunwiwiti ing surya 1 Nisan)
Asma punika asalipun saking basa Babel
Ing Alkitab Ibrani, sadèrèngipun pembuangan ing Babel, wulan punika dipunsebat Ethanim (#ALIH‎ )
Kapèrang saking 30 dinten, limrahipun tiba ing wulan September–Oktober ing pananggalan Masehi
Thiele nyèrat ing buku "The Mysterious Numbers of the Hebrew Kings", manawi Karajan Yehuda nghitung taun pamaréntahan wiwit wulan Tisyri, manawi Karajan Israèl (Samaria) nghitung wiwit wulan Nisan
Kitab Imamat (; ) lan Kitab Wilangan () nyerat dhawuh Tuhan dateng Musa lan bangsa Israèl kanggé mliginaken wulan kaping 7 kaliyan sejumlah dinten-dinten raya
Tanggal 1 (Rosh Hashanah)
Pertemuan ing kudus; boten saged nglampahi sesuatu pekerjaan berat; punika hari peniupan serunai ("shofar")
Ing wekdal punika kedah dipunolah minangka kurban bakaran dados bau ingkang ngeremenake kanggé TUHAN: Tanggal 2 (Rosh Hashanah)
Sejumlah tradisi ngerayaaken Rosh Hashanah ngantos tanggal 2, amergi sulie nemtokaken wulan énggal kaliyan mata
Tanggal 3 Tzom Gedaliah
(Dipunlampahi tanggal 4 manawi tanggal 3 tiba ing dinten Sabat) Tanggal 10 (Yom Kippur)
Dinten perhentian penuh, pertemuan ing kudus lan merendahkan diri kaliyan berpuasa (wiwit ndalu tanggal 9 wulan punika, saking srengéngé terbenam ngantos srengéngé terbenam); boten angsal nglampahi sadaya kemawon ingkang kalebet merdamel
Ing wekdal punika kedah dipunpersembahaken minangka kurban bakaran dateng TUHAN, dados bau ingkang ngeremenake:
Tisha B'Av Tisha B'Av (#ALIH‎ utawi ט׳ באב, "Tesha Be-Ab" "Tanggal 9 bulan Ab") inggih punika dinten berkabung kangg ètiyang Yahudi saben taun ingkang tiba ing tanggal 9 wulan Ab inggih punika wulan kaping 5 ing kalender Yahudi
Manawi tanggal 9 Ab tiba ing dinten Sabat, mila peringatan dipun-gantos tanggal 10 Ab
Peringatan wujud puasa 25 jam lan doa, dipuniringi pembacaan Kitab Ratapan lan Kitab Ayub
Wonten sejumlah bencana ingkang dipunpèngèti ing dinten punika, mliginipun hancure Bait Suci kawiwitan lan kaping kalih ing tanggal ingkang sami ing salebeting kalender Yahudi punika kapisah 655 taun
Tiga minggu kapungkasan sadèrèngipun "Tisha B'Av" dipuntèpang minangka Peringatan 3 Minggu, manawi 9 dinten pungkasan sadèrèngipun "Tisha B'Av" dipunsebat Peringatan 9 dinten
Miturut "Mishnah Taanit" 4:6, wonten 5 prastawa ingkang wigati nyedihaken kadadosan ing 9 Ab
Ing salah sawijining dinten prastawa sedih sanès ingkang dipunperingati ing tanggal 9 Ab: Aturan Peringatan
"Tisha B'Av" ndhèrèk aturan ingkang sami ketatipun kaliyan peringatan Yom Kippur
Sanèsipun puasa 25 jam, wiwit petang dinten 9 Ab ngantos ing wiwit petang dinten salajengipun, ugi wonten5 larangan:
Orion (mitologi) Orion punika satunggaling raksesa ingkang bagus saking Poseidon lan Euriale
Orion punika gadhah kaluwihan mlampah wonten ing nginggilipun toya amargi bapakipun punika "déwa lautan"
Orion naté nyambut damel marang Raja Oinopion nanging lajeng kesah lan dipundamel wuta (tuna netra) amargi sampun merkosa putrinipun Raja Oinopion inggih punika Merope
Lajeng Orion banjur nyuwun pitulungan dhateng Hefaistos lan dipunsambuti assistenipun, Keudalion supados mbeta Orion manggihaken Helios ingkang saged ngonduraken paningalanipun
Orion lajeng ngaso wonten ing Pulo Delos lan dados kanca caket saha pendherek ingkang paling dipunremeni déning Artemis
Wonten tigang versi babagan sédanipun Orion lan kados pundi saéngga Orion dados rasi bintang ing langit
Hyginus, Ovidius, lan Hesiodos damel versi bilih ingkang matèni Orion punika Gaia, Sang Ibu Bumi
Wonten kalih alesan kénging menapa Gaia matèni Orion inggih punika ingkang kapisan amargi Orion punika umuk lan rumaos langkung sekti tinimbang Artemis utawi Leto
Gaia boten remen kaliyan pangandikan Orion saéngga ngirim kalajengking raksesa, Skorpio supados paring piwales marang Orion ingkang umuk
Versi kaping kalih punika Skorpio nyerang Artemis lan ibunipun nanging Orion dados pelindung lan matur bilih boten wonten makluk ingkang boten saged piyambakipun pateni
Gaia lajeng paring prentah supados matèni Orion ingkang umuk
Cariyos kekalih punika kapungkasan kanthi Zeus ingkang remen kaliyan kuwantunanipun Orion sesarengan kaliyan Artemis dipunangkat dhateng langit
Nanging ing sisihipun Orion ugi kapasang rasi bintang Scorpio minangka pitutur dhumateng manungsa supados boten umuk
Awit saking punika, manawi rasi Scorpio katingal lajeng rasi Orion punika dados mbleret
Versi sanès saking Hyginus punika Artemis lan Orion sansaya dangu tresna lan Orion nglamar Artemis
Artemis langsung nampi Orion kemawon tanpa mireng Apollo ingkang sampun nyobi ngelingaken Artemis (wonten ing sapérangan versi Apollo ngelingkaken amargi Artemis punika "kekasih" Eos)
Nanging Artemis boten mirang saéngga Apollo pados cara sanès kanggé mbatalaken acara nikahanipun Artemis lan Orion
Apollo nyuwun Gaia supados ngirim kalajengking supados nguyak Orion dumugi mlebet ing sagara
Apollo lajeng nantang Artemis supados nedahaken kapinteranipun anggènipun manah
Amargi angkuh lajeng Artemis langsung manah barang ireng ingkang wonten ing tengah sagara dumugi ombak mbeta awakipun Orion ing dharatan
Artemis ingkang dukha banjur nangis lan mapanaken Orion ing langir
Minangka mbales Apollo, banjur Artemis matèni Koronis, "kekasih" Apollo
Versi ingkang kaping tiga punika Artemis piyambak ingkang matèni Orion
Wonten ingkang ngandharaken bilih punika amargi Orion ingkang umuk ugi amargi Orion naté nyobi merkosa Artemis utawi salah satunggaling pendhèrèkipun
Wonten ugi versi ingkang ngandharaken bilih Artemis rumaos kuciwa amargi Orion lan Eos punika "zina".
West Ham United Football Club inggih punika sawijining klub sèpak bola Inggris ingkang bermarkas ing London
Klub punika mainakèn tetandhingan kandangipun ing Stadion Boleyn Ground (Upton Park) ingkang kapasitasipun 35.016 kursi
Seragam punika gadhah warni wungu-biru enèm kados gadhahipun Aston Villa lan Burnley
Sapunika West Ham nembé ngandhang wonten Royal London Stadium, jalaran kandhangipun ingkang asli nembe dipun "renovasi"
"Nganti 4 Juli 2012."
Wes Craven Wesley Earl "Wes" Craven (#ALIH) inggih punika tiyang pènyèrat lan sutradara Amérika, dipuntèpang amargi kathah ndamèl filem-filem horor
Lajeng dipunsegera dipunbaptis sasampunipun mbabar
Craven lulus saking Jurusan Basa Inggris lan Psikologi ing Wheaton College, Illinois
Craven kawiwitan merdamel ing indhustri filem minangka èditor suantèn ing sebuah perusahaan pos-produksi ing New York
Piyambakipun ugi naté mendhet Jurusan Basa Inggris ing Westminter College, Pennsylvania lan profésor ing Clarkson College ing Postdam, New York
Karier Nyerat lan Sutradara
Karya Craben dipunanggep dados pengeksploitasian kasunyatan
"A Nightmare on Elm Street" tuladhanipun, filem punika gadhah daya nginversiaken mimpi ing salebeting kauripan nyawa
"New Nightmare" ugi nampilaken ing pundhi sang aktris filem "A Nightmare on Elm Street", Heather Langenkamp ing donya nyata berperan dados piyambakipun nglawan penjahat ingkang sajatosipun fiktif
Ing filem punika, kita saged nemuaken pinten-pinten pakulinan seratan skenario Craven ingkang boten naté dipunungkapaken sadèrèngipun purna
"The Serpent of the Rainbow" nyariosaken babagan priya ingkang boten saged bèntenaken ala lan kasunyatan
Film "Scream (filem)", karakter-karakteripun berkali-kali mereferensikan filem-filem horor ingkang asring sami kaliyan kahananipun
Konsep punika dipunlajengaken lan bertahan ngantos sekuelipun
Craven ugi asring berkolaborasi kaliyan Sean S
Lajeng ing filem Craven ingkang paling dipuntepang, "A Nightmare on Elm Street", Cunningham nyutradarai salah satunggaling adegan kejar-kejaran, utawi boten dipunkredit
Kalihkarakter punika, Freddy Krueger lan Jason Voorhees tampil sami kaliyan ing filem slasher taun 2003 "Freddy vs
Jason" kaliyan posisi Cunningham minangka prodhuser lan penyerat skenario filem "Friday the 13th)", Victor Miller, dipunkredit minangka ndamel karakter
Lajeng ing filem remake "The Last House on the Left", Craven lan Cunningham sami-sami linggih minangka prodhuser
Lewat Twitteripun, Craven wicanten badhé ndamel sekuel Scream ingkang kaping sekawan
Ngantos karieripun, Craven nampi sanga pangaji-aji filem lan tiga nominasi Ing taun 1977, piyambakipun memenangaken 'Prize of the International Critics' Jury' ing "Sitges - Catalonian International Film Festival" kanggé filemipun"The Hills Have Eyes"
"Fantasporto"nipun menangaken International Fantasy Film Award untuk Skenario Terbaik sawatara Best Film Award ditujukan kanggé "New Nightmare", filem kapungkasan "A Nightmare on Elm Street"
Piyambakipun ugi dinominasiaken kanggé Best Film kanggé filemipun "Shocker" ing taun 1990
Gérardmer Film Festival maringi Grand Prize di '97, kanggé filemipun "Scream".
Piyambakipun dinominasiaken minangka Best Director kanggé "Scream" ing AMPAS, USA, taun 1997
Ing taun 2006, piyambakipun dipunparingake déning Spike TV's Scream ya iku Mastermind Award
Pangaji-aji punika dipunserahaken dateng Neve Campbell.
Wessex Karajan Wessex () utawi Karajan Saxon Kulon (basa Inggris kino:"Westseaxna rīce") inggih punika sawijining karajan Anglo-Saxon ing Inggris Barat Daya
Karajan punika kapèrang saking abad ke-6 ngantos wiwitè nagara Inggris nyatu ing abad ke-10
Anglo-Saxon pitados manawi Wessex dipunyasa dateng Cerdic lan Cynric, nanging wonten kemungkinan manawi téyori punika namung legènda kèmawon
Kalih sumber utama kanggé silsilah raja-raja Wessex, inggih punika "Anglo-Saxon Chronicle" lan "West Saxon Genealogical Regnal List" punika nyataakèn téyori ingkang saling bertentangan
Saksampune Cenwealh dipunbaptis, Wessex ngèwahi dados sebuah karajan Kristen
Ngantos masa papréntahan Cenwealh punika, wewengkon Saxon Kilen dipunperluas
Raja saklajngipun, Cædwalla, asilipun naklukaken Sussex, Kent lan Isle of Wight
Penerusipun, Ine, medalaken kodhe hukum ingkang dipunanggep dados kodhe hukum tertua ing Inggris lan ugi mbentuk keuskupan kaping kalih ing Saxon kilèn
Saksampune Ine séda, tahtanipun dipunlajengaken déning serangkaian silsilah karajan ingkang boten dipunmangertosi
Ing abad ke-8, sapérangan ageng raja-raja Wessex saged mempertahanaken keutuhan Karajan Wessex
Kejayaan karajan punika bertambah ing Egbert naklukaken Dumnonia, nguwasani Surrey, Sussex, Kent, Essex, Mercia lan ngrebut kekuasaan saking raja Northumbria, punika Mercia asalipun ngelepasaken piyambak ing taun 830
Ing masa papréntahan penggantinipun, Æthelwulf, bala Dhènemarken nyerang muara Sungai Thames nanging asilipun dipunkalahaken
Ing putra Æthelwulf, inggih punika Æthelbald nguwasani tahta, wewengkon karajan dipunperang-perang kanggé nghindari pertumpahan darah
Æthelwulf dipun-gantos déning sekawan putranipun, ingkang paling bungsu kelak ingkang badhé dados Alfred yang Agung
Ing masa papréntahan Alfred, Wessex berulang kali dipunserang déning Dhènemarken
Alfred ugi medalaken sistem hukum énggal, merekrut ing kaum cendekia minangka anggota karajan lan ncurahaken dana karajan ingkang ageng kanggé yasa kapal-kapal lan angkatan perang
Putranipun, Edward asilipun mendhet alih Midlands lan Anglia Timur saking Dhènemarken lan dados penguasa Mercia ing taun 918 sasampunipun kematian Æthelflæd, adikipun
Saksampune Edward putra Athelstan naklukaken Northumbria ing taun 927, Inggris dados sebuah karajan nyatu kanggé kawiwitan
Cnut ingkang Agung, ingkang saged naklukaken Inggris ing taun 1016, dipunnobataken dados Pangeran Wessex
Nanging ing taun 1066, Harold II nyatuaken Karajan Inggris lan Kepangeranan Wessex lan kaliyan ingkang kalihipun karajan mau ing pungkasan dados suatu unit papréntahan ingkang nyatu.
Edi Sedyawati Edi Sedyawati ingkang miyos wonten ing Malang, Jawa Wétan ing tanggal 23 Oktober 1938 inggih punika salah satunggaling panulis lan arkeolog Indonésia
Edi Sedyawati inggih punika salah satunggaling guru besar wonten ing Fakulas Ilmu Pengetahuan Budaya ing Jurusan Arkéologi Universitas Indonésia
Piyambakipun inggih mlebet agama Islam lan sapunika dumunung ing Jalan Lembang 21, Jakarta
Piyambakipun gadhah satunggal garwa, inggih punika Imam Sudjahri lan pinaringan kalih putra, inggih asma Teguh Anantawikrama, lan Bima Sinung Widagdo
Edi Sedyawati inggih sampun naté ngrampungaken sekolahipun wonten ing SR Kris, Jakarta lan lulus taun 1951, lajeng nerasaken dhateng SMP Negeri I Jakarta, lulus taun 1954, lan nerasaken sekolah malih ing SMA Negeri I Jakarta, lan lulus ing taun 1957
Sasampunipun lulus SMA, piyambakipun ugi nerasaken sekolah malih wonten ing jurusan Arkéologi, Universitas Indonésia wonten ing program S-1, lan lulus ing taun 1963, lajeng nerasaken sekolah malih ing Program pascasarjana, ing Fakultas Sastra Universitas Indonésia kanggé nggayuh gelar dhoktor lan lulus ing taun 1985
Pertumbuhan Seni Pertunjukan, Seri Esni No
4, Sinar Harapan (1980)
Eileen Rachman Eileen Rachman ingkang miyos wonten ing Bukittinggi, Sumatera Barat tangal 3 Juli 1950 inggih punika salah satunggaling psikolog Indonésia
Eileen inggih punika satunggaling psikolog, motivator, lan konsultan sumber daya manungsa (SDM)
Piyambakipun inggih psikolog lang motivator ingkang saé ingkang misuwur pinter anggènipun nularaken raos optimis saha kanggé mbangkitaken raosipun tiyang sanès supados dados tiyang ingkang langkung majeng
Kajawi punika, Eilen ugi nyumbangaken lan mbagi pamanggihipun ing médhia soisal
Piyambakipun gadhah prinsip dhasar prasaja ("simplicity in Life"), amargi prasaja inggih sipat dhasaring sadaya tiyang ingkang badhé langkung majeng
Eileen Rachaman lulus saking Fakultas Psikologi Universitas Indonesia , Jakarta ing taun 1983
Piyambakipun miwit padamelanipun dados Penaséhat ing Sekolah Tinggi Sumbangsih, Jakarta
Lajeng saking taun 1983 - 1986, piyambakipun njabat dados Kpala Departemen Psikologi wonten ing griya saking Keséhatan Mental Dharmawangsa ing Jakarta
Eileen ugi sampun gabung kaliyan Lippobank ing taun 1989, lan piyambak =ipun gadhah tanggel jawab dados Kepala Biro Pengembangan Sumber Daya Manusia ngantos ing taun 1989
Salajengipun amargi sampun prihatos sanget kaliyan sadaya prakawis kanggé ningkataken sumber daya manungsa, bisnis eksekutifipun mliginipun
Eileen mutusaken kanggé langsung aktip kecemplung ing babagan kasbat lan salajengipun ndhirikaken EPERD (Pengembangan Kinerja Eksrkutif) wonten ing taun 1989, lan piyambakipun ingkang dados direktur ngantos wekdal punika
Kaprigelanipun ugi sampun dipunpérang lan dipuncakaken wonten ing manéka warna perusahaan mapan saha lembaga kados ta Bank Indonesia, Bank Mandiri, Bank Niaga, Indosat, Telkomsel, Infomedia Nusantara (Elnusa Yellow Pages), Garuda Indonesia, Quest International
Kajawi saking perusahaan- perusahaan kasebat, perusahaan lenga multi nasional kados ta Total Indonesie, Vico Indonesia, Shell lan Unocal Indonesia ugi nambah gambaran saé saking klienipun Eileen Rachman ugi satunggaling tiyang ingkang kreatif ingkang gadhah kepentingan wonten ing babagan seni lan babagan désai, saha pangrembakaning sumber daya manungsa
Piyambakipun ugi sampun nyerat kathah artikel kanthi topik HD ingkang dipunwedalaken déning majalah Femina, majalah Neo, ugi harian Kompas
Piyambakipun ugi dados konsulltan ahli kanggé SWA, Tiara, Intisari, Ayah Bunda, Harper Bazaar lan majalah Fit, lan stasiun Indosiar televisi komersial kanggé seri ingkan irah- irahanipun: "Jelita", lan "Wanita Bekerja"
Karlina Supelli Karlina Rohima Supelli utawi ingkang langkung misuwur dados Karlina Supelli ingkang miyos wonten ing Jakarta tanggal 15 Januari 1958 inggih punika salah satunggaling filsuf wanita ing Indonésia
Karlina nggayuh pendhidhikan sarjananipun ing babagan astronomi, Institut Teknologi Bandung amargi piyambakipun gadhah minat ingkang ageng kanggé sinau fisika, matematika, saha metafisika
Piyambakipun punika astronom wanita kaping setunggal ing Indonésia
Kejawi saking punika, piyambakipun ugi gadhah paningalan ingkang langkung wigati kanggé isu- isu kamanungsan
Wiwit taun 1978, Karlina sampun remen ing dunya panalitèn ing babagan astronomi
Gelar Dhoktor astronomi dipunpikantuk saking pendhidhikanipun ing Universiti College of London, Inggris
Ing pinten- pinten taun salajengipun, Karlina lajeng nglirik babagan filsafat lan ing pungkasanipun saged ngiyataken disertasi dhoktoral filsafat ing Universitas Indonésia ing taun 1997 Wonten ing tanggal 19 Pebruari 1998, piyambakipun ingkang dados pandhega dhémonstrasi sesarengan kaliyan "aktivis Suara Ibu Peduli" ingkang nuntut supados reginipun susu mandhap
Amargi Karlina ugi aktip mbela kurban pemerkosaan haruhara Mèi 1998, piyambakipun lajeng késah dhateng Amérikah Sarékat kanggé nyuwun tulung supados pamaréntah AS mandheg kanggé ngirim senjata dhateng Indonésia